**Opis predmetu zákazky**

**1. Dielo**

Predmetom je obstaranie a implementácia nového elektronického informačného systému na správu registratúry (ďalej len „IS“) s napojením a implementáciou integračného rozhrania na Ústredný portál verejnej správy v súlade s legislatívou v oblasti eGovernmentu - so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, s vyhláškou ÚPVII SR č. 85/2018 Z. z., ktorou sa ustanovujú podrobnosti o spôsobe vyhotovenia a náležitostiach listinného rovnopisu elektronického úradného dokumentu a s vyhláškou MIRRI SR č. 70/2021 Z. z. o zaručenej konverzii.

IS musí byť v súlade s platnou legislatívou v oblasti správy registratúry - so zákonom č. 395/2002 Z. z. o archívoch a registratúrach a o doplnení niektorých zákonov v znení neskorších predpisov, s výnosom MV SR č. 525/2011 Z. z. o štandardoch pre elektronické informačné systémy na správu registratúry v znení opatrenia MV SR č. 203/2021 Z. z. Zároveň IS musí byť certifikovaný MV SR na úroveň zhody „Vysoká“ a musí spĺňať podmienky certifikátu „CERTIFIKÁT O POSÚDENÍ ZHODY“. Zároveň v súlade s vyhláškou č. 410/2015 Z. z. o podrobnostiach výkonu správy registratúry orgánov verejnej moci a o tvorbe spisu v znení vyhlášky č. 336/2023 Z. z. a s vyhláškou 628/2002 Z. z., ktorou sa vykonávajú niektoré ustanovenia zákona o archívoch a registratúrach a o doplnení niektorých zákonov.

IS musí zabezpečovať efektívnu podporu práce s registratúrnymi záznamami počas ich celého životného cyklu. Národné centrum zdravotníckych informácií (ďalej len „NCZI“ alebo „verejný obstarávateľ“) požaduje, aby bola zabezpečená systematická evidencia všetkých typov dokumentov (neelektronické dokumenty, elektronické dokumenty, obrazové alebo zvukové záznamy, e-maily, rôzne druhy formulárov a dokumenty elektronickej komunikácie cez rozhranie elektronických schránok), ktoré do NCZI prichádzajú alebo sú vytvorené v rámci interných procesov. IS má zároveň riadiť spracovanie registratúrnych záznamov v NCZI, od zaevidovania záznamu, pridelenia záznamu spracovateľovi, zaradenia záznamu do spisu, vybavenia poverenými spracovateľmi, cez jeho schválenie a odoslanie, až po jeho dobu uloženia v archíve a následné vyradenie. IS musí poskytovať okamžité informácie o štádiu vybavovania záznamov a spisov. NCZI požaduje, aby bolo Dielo dodané vrátane autorizačného licenčného práva.

Súčasťou dodávky nebude realizácia migrácie dát.

Podrobný a detailnejší opis predmetu zákazky, časť Dielo, je uvedený v prílohe č. 1.

**2. Licenčný maintenance**

Dodávateľ zabezpečí licencie/iu pre IS pre 300 používateľov, s očakávaným nárastom do 500. V prvej etape dodania licencií je požadovaný počet pre 300 požívateľov. Dopĺňanie a navýšenie počtu licencií bude zastrešované na základe vzájomne schválených objednávok.

Objednávateľ zároveň požaduje ročnú aktualizačnú podporu zakúpených licencií.

**3. Podpora (SLA)**

Cieľom predmetu zákazky je aj zabezpečenie a garantovanie prevádzky, služieb a systémovej podpory v  technologickom a legislatívnom prostredí IS vrátané jeho funkčného rozšírenia (rozvoj), ktoré vzniknú na základe zmenových požiadaviek NCZI.

Základom pre definovanie rozsahu predmetu zákazky je aj poskytovanie služieb a systémovej podpory IS a integračného rozhrania na ÚPVS s garantovaním bezpečnej prevádzky IS v stabilnom technologickom prostredí.

Podrobný a detailnejší opis predmetu zákazky, časť Podpora, je uvedený v prílohe č. 2.